**MTÜ Eesti Retriiverite Tõuühing üldkoosoleku protokoll**

Koosoleku toimumisaeg: 06.10.2020 algusega kell 18:00

Koosoleku toimumise koht: Eesti Kennelliidu büroo ( Alajaama 8, Tallinn)

Koosoleku juhataja: Riin Kooli-Kõnnussaar

Protokollija: Monica Merima

**Koosoleku otsustusvõimelisuse selgitamine ja protseduurilised otsused**

Koosoleku alguse seisuga kuulus MTÜ Eesti Retriiverite Tõuühing (ERTÜ) liikmeskonda 68 liiget ( aasta jooksul lahkus 12 ning lisandus 6 liiget).

Üldkoosolekul osales isiklikult 10 liiget:

1. Inga Sild
2. Terje Mei
3. Riin Kooli-Kõnnussaar
4. Monica Merima
5. Pille-Riin Sepp
6. Reilika Viiksalu
7. Maria Grigorjeva
8. Britta Puusepp
9. Haita-Maarit Zahharov
10. Mairi Siimon

Volitustega osales 19 liiget:

1. Illimar Anton
2. Ingrid Eha
3. Omar Filippov
4. Anneli Ilumets
5. Jaana Järvoja
6. Pille Kurm
7. Regina Leitsar
8. Birgit Lill
9. Rünno Miller
10. Gea Mühlberg
11. Hiie Nõmmela
12. Pille Pullonen
13. Kersti Püssa
14. Kaidi Reiljan-Sihvart
15. Mari-Liis Rihkrand
16. Karis Rämmer
17. Tatjana Zamorskaja
18. Kertu Tombak
19. Krista Tooming

Volikirjade alusel esindas Riin Kooli-Kõnnussaar 5 liiget, Haita Maarit Zahharov 5 liiget, Monica Merima 4 liiget , Pille-Riin Sepp 3 liiget, Mairi Siimon 2 liiget.

Volikirja alusel oli esindatud 19 liiget (nimekiri – lisa 1, volikirjad - lisad 2).

Seega oli üldkoosolekul kokku isiklikult või volikirja alusel esindatud 29 liiget.

Üldkoosoleku otsustusvõimelisuseks oli põhikirja kohaselt vajalik vähemalt ¼ liikmete (s.t. 18 liikme) osavõtt. Seega oli üldkoosolek otsustusvõimeline.

**Üldkoosolek kinnitas üldkoosoleku juhatajaks Riin Kooli-Kõnnusaare ja protokollijaks Monica Merima.**

Hääletustulemused: otsus võeti vastu ühehäälselt.

**Üldkoosoleku päevakorra kinnitamine:**

1. ERTÜ 2019.a. majandusaasta aruande kinnitamine;

2. Revisjonikomisjoni aruanne;

3. 2019. a ürituste ülevaade;

4. 2020.a. toimunud ürituste ülevaade;

5. ERTÜ praeguse juhatuse liikmete ja revisjonikomisjoni liikmete tagasikutsumine;

6. Uue juhatuse valimine;

7. Uute revisjonikomisjoni liikmete valimine;

8. Vaba arutelu.

**Üldkoosolek kinnitas koosoleku päevakorra**.

Hääletustulemused: Otsus võeti vastu ühehäälselt.

1. **ja 2. Revisjonikomisjoni aruanne ning ERTÜ 2019. a majandusaasta aruande kinnitamine**

Juhatuse liige Riin Kooli-Kõnnussaar andis ülevaate 2019. a peamistest majandusnäitajatest tulu- ja kululiikide kaupa. Peamised majandusnäitajad olid järgmised:

* tulud: 8583,96 eurot
* kulud: 9951,80 eurot
* tulem: -1367,84 eurot
* bilansimaht 4534,86 eurot

Liikmemaksud katavad jooksvad kulud. Suurimateks tuluallikateks on katsed, koolitused ning näitused. Suurimaks kuluallikaks oli Retriiverid 20 piduliku koosviibimise korraldamine.

Revisjonikomisjon koosseisus Pille Kurm ja Margus Merima, olid edastanud allkirjastatud akti koos ettepanekuga kinnitada ERTÜ 2019.a. majandusaasta aruanne tulemiga -1367,84 eurot ja bilansimahuga 4534,86 eurot..

Üldkoosolekule esitati ettepanek kinnitada 2019. a majandusaasta aruanne.

**Üldkoosolek otsustas: kinnitada ERTÜ 2019.a. majandusaasta aruanne tulemiga -1367,84 eurot ja bilansimahuga 4534,86 eurot.**

**Hääletustulemused:** otsus võeti vastu ühehäälselt

1. **Aastal 2019 toimunud ürituste kokkuvõte:**
2. Kalendrifoto konkurss ja 2020 retriiverite kalender – projektijuht Reilika Viiksalu
3. Retriiverid 20 – juubeliaasta õhtusöök koos Eesti Kuldsete Retriiverite Tõuühinguga; restoran Fork, ja catering, esineja Jennifer Marisse Cohen, osalejaid 50. - projektijuht Monica Merima
4. Treener Kati Ernitsa loeng 10. juunil EKL saalis, teemal: „Kuidas juhtida koerte omavahelisi suhteid“, osalejaid 25 – projektijuht Monica Merima
5. BALT RET CAMP 20.-26.august Ida-Virumaal retriiverite treeninglaager, koolitajad Maria Kachalova (Ungari), Tatjana Zamorskaja (Eesti), osales 30 koera – projektijuht Tatjana Zamorskaja.
6. Mitteametlik Dummy Trial 10.-13.oktoober, kohtunik ja koolitaja Stefano Martinioli (Itaalia), osales 21 koera – projektijuht Tatjana Zamorskaja.

Ametlikud katsed:

1. Retriiverite Working Test, 6.-7.aprill Pärnumaal, kohtunik Kurt Becksteiner (Austria)
2. Retriiverite tõukatse 13.juulil Harjumaal, kohtunik Riin Kooli-Kõnnussaar ( Eesti)
3. Retriiverite Working Test 24.august Ida Virmaal, kohtunikud Oliver Kirlay (Ungari) ja FonsExelmans (Saksamaa)

Näitused:

1. Retriiverite erinäitus 8.septembril Kumna mõisas – peakorraldaja Reilika Viiksalu   
   Osales 141 koera, kohtunikud Siv Sando (Norra) ja Michal Gruber (Sveits)
2. Kutsikate ja Veteranide show Hageris – peakorraldaja Pille-Riin Sepp

Osales 80 koera, kohtunik Mirja Aro (Soome)

1. **2020.a toimunud ürituste kokkuvõte.**

Koroonaviiruse tõttu jäi ära mitmeid ettevõtmisi: ei toimunud kevadel kutsikate ja veteranide show, katsed lükkusid edasi ning tuli viimasel hetkel leida uusi kohtunikke. Ka Kumna mõisas 6.septembril toimunud erinäituse kohtuniku leidmine oli liikumispiirangute tõttu suur probleem. Kohtunik Viveca Lahekoski tuli Soomest, esindatud oli 3 retriiveritõugu, kokku 80 koera. Näituseplatsi jagasime seekord Põhjamaiste kelgukoertega, kes korraldasid oma erinäitust. Viiruse tõttu jäi suletuks ka Kumna mõisa kohvik, millest oli kahju.

**5. ERTÜ praeguse juhatuse liikmete ja revisjonikomisjoni liikmete tagasikutsumine.**

Vastavalt ERTÜ põhikirja punkti 5.2 kohaselt on juhatus 5-7 liikmeline ning valitakse kaheks aastaks. Seoses juhatuse liikmete volituste tähtaja korralise lõppemisega oli vajalik kutsuda senised juhatuse liikmed tagasi. Samal põhjusel oli vajalik tagasi kutsuda revisjoni komisjon.  
  
Ettepanek: Seoses volituste tähtaja korralise lõppemisega kutsuda tagasi ERTÜ juhatuse liikmed Monica Merima (esimees), Riin Kooli-Kõnnusaar (aseesimees), Reilika Viiksalu, Kertu Tombak, Maria Grigorjeva, Pille-Riin Sepp ja Tatjana Zamorskaja ning Revisjonikomisjon koosseisus Pille Kurm ja Margus Merima.

**Üldkoosolek otsustas: Seoses volituste korralise lõppemisega kutsutakse tagasi juhatuse ja revisjonikomisoni liikmed täies koosseisus.**

**Hääletustulemus:** Otsus võeti vastu ühehäälselt.

**6. Uue juhatuse valimine.**  
Juhatusse kandideerima on oodatud kõik ERTÜ liikmed.  
Kandidaatideks seati üles järgmised liikmed:  
  
1. Maria Grigorjeva   
2. Reilika Viiksalu (taandas siiski oma kandidatuuri enne valimisprotseduuri algust)  
3. Tatjana Zamorskaja

4. Pille-Riin Sepp

5. Rünno Miller  
6. Anneli Ilumets  
7. Terje Mei   
  
Kuna juhatusse saab kuuluda 5-7 liiget ning kuna kandidaate oli vaid 6, tehti ettepanek hääletada korraga tervet nimekirja. Riin Kooli-Kõnnussaar (5 volitust) ja Monica Merima (4 volitust) ei olnud terviknimekirja hääletamisega nõus.

**Üldkoosolek otsustas:** Hääletada tervet nimekirja korraga.

**Hääletustulemus:** Terviknimekirja poolt 17, vastu 13.   
  
Uued juhatuse liikmed järgnevaks 2 aastaks on:   
Maria Grigorjeva, Tatjana Zamorskaja, Pille-Riin Sepp, Rünno Miller, Anneli Ilumets ja Terje Mei. Kuna juhatuses on paaris arv liikmeid, siis võrdsete häälte korral määrab juhatuse esimehe hääl.

**7. Uute revisjonikomisjoni liikmete valimine.**  
  
Revisjonikomisjoni kandidaatideks seati üles kolm kandidaati:  
1. Inga Sild  
2. Monica Merima  
3. Kertu Tombak   
  
Hääletustulemused: Inga Sild – 27 häält, Monica Merima- 16 häält, Kertu Tombak – 13 häält   
  
**Üldkoosolek otsustas: Revisjonikomisjoni liikmed järgnevaks kaheks aastaks on Inga Sild ja Monica Merima.**

**8. Vaba arutelu**

Arutati, et kas tasuks teha põhikirja muudatus ning vähendada juhatuse liikmete arvu ja kaotada ära revisjonikomisjon, mida seadus ei nõua.

**Koosolek lõppes kell 20:00**

Lisad:

1. üldkoosolekul osalejate nimekiri koos volikirja alusel esindatud liikmetega
2. Volikirjad (20 tk)

Üldkoosoleku juhataja: Protokollija:

*/digitaalallkirjastatud/ /digitaalallkirjastatud/*

Riin Kooli- Kõnnussaar Monica Merima